text: "मुंबई: बाढ़ से मची तबाही से जूझ रहे केरल की मदद के लिए अमिताभ बच्चन, शाहरुख खान, दुलकर रहमान और जैकलिन फर्नाडिस जैसी फिल्मी हस्तियां आगे आई हैं और योगदान दिया है। इन सितारों ने दूसरों से भी राज्य की मदद के लिए दान देने का आग्रह किया है। अमिताभ ने ट्वीट किया, ""केरल में लगातार बारिश के चलते मची तबाही भयावह है। सैकड़ों और हजारों बहन-भाई बेहद तकलीफ में हैं। हमें केरल के लोगों की जरूरतों को पूरा करने के लिए जितना योगदान कर सकते हैं, उतना करना चाहिए। मैंने किया है। आपको भी जरूर करनी चाहिए।"""